תקנות רואי חשבון (התמחות) (חרבות ברזל) (הוראת שעה)

{{ח:התחלה}}
{{ח:כותרת|תקנות רואי חשבון (התמחות) (חרבות ברזל) (הוראת שעה), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2390|תקנות רואי חשבון (התמחות) (חרבות ברזל) (הוראת שעה)|https://olaw.org.il/takanot/takanot-11263.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רואי חשבון#סעיף 17|סעיף 17}} {{ח:חיצוני|חוק רואי חשבון|לחוק רואי חשבון, התשט״ו–1955}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”התקנות“ – {{ח:חיצוני|תקנות רואי חשבון|תקנות רואי חשבון, התשט״ז–1955}};
{{ח:ת|סוג=הגדרה}} ”היום הקובע“ – ה׳ באדר ב׳ התשפ״ד (15 במרץ 2024);
{{ח:ת|סוג=הגדרה}} ”חוק הגנה על עובדים“ – {{ח:חיצוני|חוק הגנה על עובדים בשעת חירום|חוק הגנה על עובדים בשעת חירום, התשס״ו–2006}};
{{ח:ת|סוג=הגדרה}} ”חוק תגמולים לבני משפחה“ – {{ח:חיצוני|חוק תגמולים לבני משפחה של חטופים ונעדרים בפעולת איבה|חוק תגמולים לבני משפחה של חטופים ונעדרים בפעולת איבה, התשפ״ד–2024}};
{{ח:ת|סוג=הגדרה}} ”מתמחה שנדחתה התחלת התמחותו“ – מי שסיכם על התמחות לפי {{ח:חיצוני|תקנות רואי חשבון#סעיף 22א|תקנה 22א(ג) לתקנות}}, כך שהתמחותו תתחיל במועד שבין יום כ״ב בתשרי התשפ״ד (7 באוקטובר 2023) לבין תום תקופת הוראת השעה ולא התחיל את ההתמחות בפועל;
{{ח:ת|סוג=הגדרה}} ”פעולות האיבה או פעולות המלחמה“ – פעולות האיבה או פעולות המלחמה, שאירעו בתקופה שמיום ההכרזה על מצב מיוחד בעורף, יום כ״ב בתשרי התשפ״ד (7 באוקטובר 2023), עד תום תקופת תוקפה של ההכרזה האמורה;
{{ח:ת|סוג=הגדרה}} ”שירות מילואים“ – שירות מילואים כהגדרתו {{ח:חיצוני|חוק שירות המילואים|בחוק שירות המילואים, התשס״ח–2008}};
{{ח:ת|סוג=הגדרה}} ”תקופת הוראת השעה“ – התקופה שמהיום הקובע עד יום ל׳ בכסלו התשפ״ה (31 בדצמבר 2024).

{{ח:סעיף|2|הוראת שעה – תחילת התמחות למתמחה שנדחתה התחלת התמחותו}}
{{ח:תת|(א)}} בתקופת הוראת השעה, על אף האמור {{ח:חיצוני|תקנות רואי חשבון#סעיף 24|בתקנה 24 לתקנות}}, מתמחה שנדחתה התחלת התמחותו, הנמנה עם אחת מהקבוצות להלן, והגיש בקשה להירשם כמתמחה לפי {{ח:חיצוני|תקנות רואי חשבון#סעיף 23|תקנה 23(ג) לתקנות}}, יהיה תאריך תחילת התמחותו במועד המוקדם מיום קבלת כתב ההתחייבות במזכירות המועצה, כמפורט בתקנת משנה (ב):
{{ח:תתת|(1)}} שירת שירות מילואים בשל פעולות האיבה או פעולות המלחמה;
{{ח:תתת|(2)}} הוא התפנה ממקום מגוריו אשר נמצא ביישוב המנוי {{ח:חיצוני|חוק הגנה על עובדים בשעת חירום#תוספת|בתוספת לחוק הגנה על עובדים}}, כנוסחו ביום הקובע;
{{ח:תתת|(3)}} מקום התמחותו נמצא ביישוב כאמור בפסקה (2) והוא לא היה יכול להתחיל את התמחותו בשל הפסקת הפעילות של מקום ההתמחות האמור;
{{ח:תתת|(4)}} הוא לא היה יכול להתחיל את התמחותו בשל כך שהמאמן שלו שירת בשירות מילואים בשל פעולות האיבה או פעולות המלחמה, ולא התאפשר לו להתחיל את התמחותו בדרך אחרת;
{{ח:תתת|(5)}} הוא חטוף או נעדר כפי שנקבע לפי {{ח:חיצוני|חוק תגמולים לבני משפחה של חטופים ונעדרים בפעולת איבה#סעיף 3|סעיף 3 לחוק תגמולים לבני משפחה}}, כתוצאה מפעולות האיבה או פעולות המלחמה, או שהוא הורה, בן זוג או בן משפחה אחר של חטוף או נעדר כאמור; לעניין פסקה זו, ”בן משפחה אחר“ – כהגדרתו {{ח:חיצוני|חוק הגנה על עובדים בשעת חירום#סעיף 2|בסעיף 2 לחוק הגנה על עובדים}}, כנוסחו ביום הקובע;
{{ח:תתת|(6)}} הוא נפגע, כהגדרתו {{ח:חיצוני|חוק התגמולים לנפגעי פעולות איבה|בחוק התגמולים לנפגעי פעולות האיבה, התש״ל–1970}}, כתוצאה מפעולות האיבה או פעולות המלחמה, או שהוא הורה, בן זוג, ילד או אח של נפגע כאמור;
{{ח:תתת|(7)}} הוא הוכר כנכה כהגדרתו {{ח:חיצוני|חוק הנכים (תגמולים ושיקום)|בחוק הנכים (תגמולים ושיקום), התשי״ט–1959 [נוסח משולב]}}, כתוצאה מפעולות האיבה או פעולות המלחמה, או שהוא הורה, בן זוג, ילד או אח של נכה כאמור;
{{ח:תתת|(8)}} הוא הורה, בן זוג, ילד או אח של חייל שנספה במערכה כהגדרתו {{ח:חיצוני|חוק משפחות חיילים שנספו במערכה (תגמולים ושיקום)|בחוק משפחות חיילים שנספו במערכה (תגמולים ושיקום), התש״י–1950}}, כתוצאה מפעולות האיבה או פעולות המלחמה;
{{ח:תתת|(9)}} הוא לא החל בהתמחות בשל הנסיבות כאמור {{ח:חיצוני|חוק הגנה על עובדים בשעת חירום#סעיף 2|בסעיף 2(ב) או (ב2) לחוק הגנה על עובדים}}, כנוסחו ביום הקובע.
{{ח:תת|(ב)}} תאריך תחילת ההתמחות ייקבע כך, לפי העניין, ובלבד שלא יהיה מוקדם יותר מהמועד שעליו סוכם כמועד תחילת ההתמחות במסמך סיכום על התמחות, או מיום כ״ב בתשרי התשפ״ד (7 באוקטובר 2023) לפי המאוחר שבהם:
{{ח:תתת|(1)}} אם המתמחה נמנה עם הקבוצה בתקנת משנה (א)(1), לפי ימי שירות המילואים שביצע בשל פעולות האיבה או פעולות המלחמה:
{{ח:תתתת|(א)}} שירת עד 30 ימים – חודש לפני קבלת כתב ההתחייבות;
{{ח:תתתת|(ב)}} שירת בין 31 ל־59 ימים – חודשיים לפני קבלת כתב ההתחייבות;
{{ח:תתתת|(ג)}} שירת בין 60 ל־120 ימים – חמישה חודשים לפני קבלת כתב ההתחייבות;
{{ח:תתתת|(ד)}} שירת מעל 120 ימים – שבעה חודשים או כמספר ימי שירותו בפועל, הגבוה מביניהם, לפני קבלת כתב ההתחייבות;
{{ח:תתת|(2)}} אם המתמחה נמנה עם הקבוצות בתקנת משנה (א)(2) עד (9) – חודש לפני קבלת כתב ההתחייבות.

{{ח:סעיף|3|ועדת חריגים}}
{{ח:תת|(א)}} תוקם ועדת חריגים שהרכבה: ראש האגף לאסדרת מקצועות במשרד המשפטים או נציגו; היועצת המשפטית של משרד המשפטים או נציגה; ומזכירת מועצת רואי חשבון או נציגה.
{{ח:תת|(ב)}} ועדת החריגים תדון בבקשות מתמחים שנדחתה התחלת התמחותם, לקביעת תאריך מוקדם יותר מזה שנקבע לפי {{ח:פנימי|סעיף 2|תקנה 2(ב)}}, ובלבד שעילת בקשתם קשורה לפעולות האיבה או פעולות המלחמה והפגיעה בהם השפיעה על יכולתם להתחיל את ההתמחות במועד שתוכנן; הוועדה תחליט לפי המסמכים שיוגשו לה.
{{ח:תת|(ג)}} החלטת ועדת החריגים תינתן במקרים מיוחדים ולאחר שהשתכנעה כי התקופה שניתנה לפי {{ח:פנימי|סעיף 2|תקנה 2(ב)}} אינה מספקת מענה הולם לפגיעה הקונקרטית שנגרמה למתמחה עקב פעולות האיבה או המלחמה.
{{ח:תת|(ד)}} התקופה הנוספת שהוועדה רשאית לתת לא תעלה על שישה חודשים, ובלבד שהמתמחה לא יבצע תקופת התמחות בפועל שתפחת מ־12 חודשים.

{{ח:חתימות|י׳ בניסן התשפ״ד (18 באפריל 2024)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]